钦定古今图书集成/明伦汇编/官常典/第142卷 > 逢
## 钦定古今图书集成/明伦汇编/官常典/第142卷 > 逢

商有《逢国》。

按《左传》昭公十年“春正月，有星出于婺女。郑裨灶言
于子产曰：‘七月戊子，晋君将死。今兹岁在颛顼之虚，
姜氏、任氏实守其地，居其维首，而有妖星焉，告邑姜
也。邑姜，晋之妣也。天以七纪。戊子，逢公以登，星斯于
是乎出。吾是以讥之’。”

〈注〉逢公，殷诸侯居齐地者。逢公将死，妖星出婺女。

按《左传》昭公二十年：冬十二月，齐侯田于沛，至自田。
晏子侍于遄台，饮酒乐。公曰：“‘古而无死，其乐若何’？晏
子对曰：‘古而无死，则古之乐也，君何得焉？昔爽鸠氏
始居此地，季荝因之，有逢伯陵因之，蒲姑氏因之，而
后太公因之。古者无死，爽鸠氏之乐，非君所愿也’。”

〈注〉“逢伯陵”，殷诸侯。姜姓。

按《路史》：“炎帝戏，戏生器，器生钜及伯陵、祝庸。”伯陵为
黄帝臣，封逢实始于齐。

周穆王十二年，“毛公班、共公利、逢公固帅师从王伐
大戎。”

按：《竹书纪年》云云。